Rosemary's Baby
<s>Rosemary's Baby () je američki horor film snimljen 1968. godine u režiji Romana Polanskog poznat kao jedan od komercijalno najuspješnijih hollywoodskih ostvarenja svog vremena, ali i najuticajnijih ostvarenja žanra.</s>

<s>Predstavlja adaptaciju istoimenog romana Ire Levina.</s><s>Naslovni lik, koga tumači Mia Farrow, je Rosemary, supruga siromašnog teatarskog glumca Guya Woodhousea (čiji lik tumači John Cassavetes) koja se sa njim useljava u neogotičku zgradu u središtu New Yorka i postaje predmetom neobičnog zanimanja njenih ostarjelih i ekscentričnih susjeda.</s><s>Radnja prikazuje kako se Rosemary sa vremenom počne suočavati sa nizom neobičnih i zastrašujućih događaja, pogotovo nakon što zatrudni, te postaje uvjerena kako su njeni susjedi u stvari pripadnici tajnog satanističkog kulta koji misle žrtvovati njenu bebu.</s>

<s>Rosemary's Baby je predstavljao prvi hollywoodski film u karijeri Romana Polanskog, a zbog sličnosti teme se često smatra drugim dijelom njegove tzv. "stanarske" trilogije (koju još tvore Repulsion iz 1965. i The Tenant iz 1976. godine).</s><s>Miji Farrow, koja se zbog angažmana u filmu posvađala, a potom i razvela od tadašnjeg muža Franka Sinatre, uloga Rosemary je bila najuspješnija u karijeri i dala joj status filmske zvijezde.</s><s>I sam film Rosemary's Baby postigao izuzetan komercijalni uspjeh i dobio brojne pohvale od strane kritičara, koji su držali kako je Polanski izuzetno vješto izgradio napetost stvorivši izuzetno uznemirujuće ostvarenje koje će kulminirati u mračnoj, antologijskoj završnici.</s><s>Uspjeh Rosemary's Baby je tokom sljedećih godina potakao niz drugih hollywoodskih studija da snimaju viskobodužetna horor-ostvarenja na temu Satane i satanizma, a što će sljedeće decenije kulminirati sa naslovima kao što su Egzorcist i Predskazanje.</s>

<s>Rosemary's Baby je 1976. dobila nastavak u obliku televizijskog filma pod naslovom Look What's Happened to Rosemary's Baby gdje je lik Rosemary tumačila Patty Duke.</s><s>Godine 2010. je, pak, snimljen remake u obliku istoimene televizijske miniserije gdje je glavni lik tumačila Zoe Saldana.</s>

<s>Priča</s>

<s>Film počinje kada se Rozmari Vudhaus, mlada i naivna domaćica, useli u stan u Njujorku.</s><s>Njen suprug, Gaj, je slabo poznat glumac koji bi uradio sve da postane popularan.</s><s>Njihov život se odvija normalno, uprkos dosadnim starijim susedima sa kojima su se slučajno upoznali.</s><s>Rozmari ubrzo ostaje u drugom stanju.</s><s>Sve bi bilo uobičajeno da ona svako veče nema noćne more i da nekoliko njenih prijatelja iznenada ne umire.</s><s>Pritom, bol koji oseća u stomaku, daleko je od prihvatljivog za trudnice.</s><s>Povezujući činjenicem i hvatajući detalje, Rozmari zaključuje da su ljudi oko nje u dosluhu.</s><s>Iako već u devetom mesecu, prikuplja poslednju snagu da svakodnevno istražuje satanističke rituale za koje sumnja da se sprovode nad njom.</s><s>Na kraju otkriva da su njene komšije, kao i njen suprug, vešci i veštice a da je dete koje nosi u utrobi - dete samog Satane.</s><s>Kraj filma je veoma uznemirujuć i izaziva osećaj nemoćnosti i straha.</s>

<s>Uloge</s>

<s>Prijem filma 
Roman Polanski je koristio veoma uznemirujuće kadrove i muziku da izazove neponovljiv osećaj napetosti i jeze.</s><s>Iako u celom filmu postoje svega dve scene tipične za horor filmove, Rozmarina beba se smatra jednim od najboljih horora svih vremena.</s><s>Američki filmski institut je 2001. godine ovaj film stavio na 9. mesto, na listi 100 najuzbudljivijih filmova svih vremena.</s>

<s>Glumica Rut Gordon je 1968. godine dobila Oskar za najbolju sporednu glumicu, za ulogu Mini Kastevet u ovom kultnom hororu.</s>

<s>Izvori</s>

<s>Vanjske veze 
 
 
 
 
 .
 .
 .</s>

<s>Američki filmovi
Horor filmovi
Dramski filmovi
Authority control 2</s>

